โดนแมวไม่มีเจ้าของเอาเล็บมาเกาะที่มือไม่มีรอยข่วน รอยแดงใดๆ แต่บริเวณมือมีแผลตกสะเก็ดอยู่ตรวจดูแผลตกสะเก็ดแล้วสะเก็ดยังอยู่ไม่มีเลือดออก จำเป็นต้องไปฉีดวัคซีนพิษสุนัขบ้ามั้ยคะ แล้วบริเวณนิ้วมือมีแผลโดนกระดาษบาดแต่ไปสัมผัสโดนช่วงหัวและหลังแผลเปิดไม่โดนข่วน ไม่โดนน้ำลายแบบนี้ไม่เป็นไรใช่มั้ยคะ ปล.แมวดูสุขภาพแข็งแรงดีค่ะ
สวัสดีค่ะ หากมีการตกสะเก็ด แสดงว่าน่าจะมีแผลเลือดออกนำมาก่อน ซึ่งจัดว่าเป็นแผลที่เสี่ยงต่อการรับเชื้อ แต่หากเป็นสะเก็ดที่เกิดจากสาเหตุอื่น แล้วแมวมาข่วนตรงนั้นอีกที แต่คิดว่าไม่มีรอยที่เกิดจากแมวข่วน ก็จัดว่าเสี่ยงน้อยโรคพิษสุนัขบ้าเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำ เป็นโรคที่ค่อนข้างอันตราย ดังนั้นหากไม่แน่ใจ ควรไปฉีดวัคซีนป้องกันไว้ก่อนจะดีกว่าค่ะ แต่หากผ่านไป 10 วัน แมวยังมีชีวิตอยู่ปกติ ก็มีโอกาสน้อยที่จะเป็นโรคพิษสุนัขบ้า